Beatissime pater, cum quidam Magnus Laurentij, pro archipresbiteratu ecclesie Abolensis (!) ad altare sancte Catherine ac ecclesiam parrochialem Tonesale (!) se gerens, Dei timore postposito et mandatis apostolicis spretis, ipso et capitulo dicte ecclesie ad instantiam reuerendi patris domini episcopi Stregen[en]sis excommunicationis maiorem (= –ris) sententia(m) jnnodatis, se diuinis officijs committere ac missas celebrare et per plures annos in eadem excommunicationis sententia insordescere, in anime sue periculum et totius populi et cleri pernitiosum exemplum, ob quod dicto archipresbiteratu merito uenit priuandus; supplicat propterea s. v. deuotus orator vester Hyno Cock, clericus Swerinensis diocesis, quatenus ipsum specialibus gracijs et fauoribus prosequentes sibique specialem graciam facientes alicuj probo viro in partibus illis residenti committere et mandare, ut se informet et, si per informationem eandem repererit premissa fore vera, eundem Magnum dicto archipresbiteratu priuet et amoueat ab eadem; et nichilominus, si priuationem et amotionem huiusmodi fieri contingeret, dictum archipresbiteratum qui in eadem ecclesia dignitas est, non tamen maior post pontificalem existit, et cuius fructus etc. decem mar. arg. se. co. ex. ua. an. non excedunt …… eidem Hynoni conferat et prouideat de eodem …… Concessum ut petitur in forma juris, jn presentia d. nostri pape. A. car. S. Anastasie …… Datum Rome apud sanctum Petrum duodecimo kalendas aprilis anno primo.